**Zápis zo zasadnutia Komisie životného prostredia, výstavby a územného plánovania,  konaného dňa 18.03.2021 o 16:00 hod.**

**v budove Obecného úradu Jaslovské Bohunice**

Prítomní členovia komisie: Ing. Ľuboš Bokor, Ing. Slivenský, Rudolf Grác

Ospravedlnení: Ing. Peter Kiripolský, Ing. Marián Vajdečka

Prítomní za obecný úrad:  starostka - Božena Krajčovičová, Zuzana Kordiaková, Ing. Jozef Zemko, Marián Kobetič

**Program rokovania:**

* p. Mikuš Tomáš – premostenie
* doplnenie regulatív pre lokality B územného plánu obce- podanie informácií
* konštrukcia lávky cez odvodný kanál pri mlyne
* zázemie pre NTH
* Stavba- Občianske združenie Meander
* Stavba- Stavidlo, kalová jama
* TTSK oprava cesty III. triedy
* Štefan Schmidt zmena ÚPO
* Prekrytie kontajnerov EKO-DVOR
* rôzne

**Hlasovanie: za: 3 (Bokor, Slivenský, Grác)**

**proti: 0**

**zdržal sa: 0**

**Komisia odsúhlasila program.**

1. **p. Mikuš Tomáš - premostenie**

* Komisia bola oboznámená so situáciou p. Mikuša. Pán Mikuš Tomáš žiada o zmenu ÚPO Jaslovské Bohunice z dôvodu vybudovania nového premostenia toku Blava .

**Komisia odporúča p. Mikušovi zrealizovať kroky vedúce k zakresleniu a „legalizácii mosta na jeho náklady.**

**Hlasovanie: za: 3 (Bokor, Slivenský, Grác)**

**proti: 0**

**zdržal sa: 0**

**Komisia odporúča schváliť zmenu ÚPO Jaslovské Bohunice a povoliť stavbu nového premostenia zrealizovaného na vlastné náklady žiadateľa.**

**Hlasovanie: za: 2 (Slivenský, Grác)**

**proti: 1 ( Bokor)**

**zdržal sa: 0**

**Komisia odporúča schválenie požadovanej zmenu ÚPO Jaslovské Bohunice a následnú realizáciu premostenia na vlastné náklady žiadateľa .**

1. **Doplnenie regulatív pre lokality B ÚPO – podanie informácií**

Komisia bola oboznámená s rozpracovanosťou doplnenia regulatív pre všetky lokality B ÚPO Jaslovské Bohunice .

**Komisia berie na vedomie**.

1. **Konštrukcia lávky cez odvodný kanál pri mlyne**

Komisia bola oboznámená so zámerom osadenia konštrukcie lávky/ premostenie cez odvodný kanál pretekajúci okolo starého mlyna.

**Komisia odporúča osadenie lávky cez odvodný kanál.**

**Hlasovanie: za: 0**

**proti: 2 ( Bokor, Slivenský )**

**zdržal sa: 1 ( Grác)**

**Komisia neodporúča osadenie lávky cez odvodný kanál.**

1. **Zázemie pre NTH**

Komisia bola oboznámená so zámerom vybudovania spevnenej betónovej plochy pod montovaný sklad určený pre uskladnenie NTH a so zámerom dobudovania betónovej tenisovej steny. Súčasne bola komisia oboznámená s problémovým prepojením tenisového areálu, objektu Ubytovne a parku pri Amfiteátri. Z toho dôvodu komisia požaduje spracovanie PD pre bezbariérový prechod z chodníka okolo tenisových kurtov na panelovú cestu pri Tenisovom zázemí.

**Komisia berie na vedomie**

1. **Stavba- Občianske združenie Meander**

Komisia bola oboznámená so začiatkom stavebných prác na prípojkách IS pre Zázemie Meander. Komisia bola oboznámená so zmenou dimenzií prípojok IS vodovod, kanalizácia a NN z dôvodu, že dané územie je určené ÚPO Jaslovské Bohunice pre občiansku vybavenosť.

**Komisia odporúča zmenu dimenzii prípojok IS**

**Hlasovanie: za: 2 (Bokor, Grác)**

**proti: 1 ( Slivenský)**

**zdržal sa: 0**

**Komisia odporúča zmenu dimenzii prípojok IS .**

1. **Stavba- Stavidlo, kalová jama**

Komisia bola oboznámená s priebehom stavebných prác.

1. **TTSK oprava cesty III. triedy**

Komisia bola oboznámená so zámerom TTSK realizovať rekonštrukciu úseku cesty III/1301 v úseku km 5,850  -  6,450 Hlavná Jaslovce od parkoviska pri cintoríne po koniec oplotenia Poľnohospodárskeho družstva v smere na Malženice.

Komisia bola oboznámená so stavom komunikácie v daných miestach a vyhodnotila, že situácia v tomto úseku rekonštrukciu nevyžaduje a navrhla osloviť TTSK o možnú zámenu daného úseku  za úsek na ulici Hlavná Bohunice cesta III/1301 km 4,214 – 4,774 ,  kde prídlažba  popri ceste III/1301  v celej dĺžke je vo veľmi kritickom stave.

**Komisia odporúča navrhnúť zámenu úseku cesty III/1301 v Jaslovciach za úsek cesty III/1301 v Bohuniciach.**

**Hlasovanie: za: 3 (Bokor, Grác, Slivenský)**

**proti: 0**

**zdržal sa: 0**

**Komisia odporúča požiadať o zmenu .**

1. **Štefan Schmidt zmena ÚPO Jaslovské Bohunice**

Komisia bola oboznámená so žiadosťou p. Schmidta  a jeho zámer vybudovať garážové státie pre cca 7 vozidiel v lokalite Panské diely I.

**Komisia berie na vedomie podané informácie.**

1. **Prekrytie kontajnerov EKO-DVOR**

Komisia bola oboznámená so zámerom prekrytia stojiska veľkokapacitných kontajnerov v priestoroch EKO-Dvora Jaslovské Bohunice z dôvodu znehodnotenia odpadu a samotných kontajnerov.

Komisia požaduje preveriť u odberateľa odpadu možnosť prenájmu poprípade kúpu veľkokapacitných naťahovacích kontajnerov .

**Komisia berie na vedomie podané informácie.**

1. **Prekládka teplovodného rozvodu v priestoroch ŠA ŠK BLAVA**Komisia bola oboznámená o rozpracovanosti PD na prekládku teplovodného rozvodu.

**Komisia berie na vedomie podané informácie.**

1. **Rekonštrukcia teplovodu ulica Šidúnky**Komisia bola oboznámená so zámerom Slovenských elektrární , a.s. Jaslovské Bohunice zrealizovať počas rekonštrukcie IS na ul. Šidúnky aj výmenu teplovodných rozvodov v ich vlastníctve. Realizácia v 2022.

**Komisia berie na vedomie podané informácie.**

1. **Stavba - Hasičská zbrojnica**

Komisia bola oboznámená o prácach na HZ.

**Komisia berie na vedomie podané informácie.**

...................................................

Ing. Ľuboš Bokor

predseda Komisie životného prostredia, výstavby a územného plánovania